Astravo atominė elektrinė

Astravo atominė elektrinė (Astravo AE, oficialiai Baltarusijos AE, , ) – statoma 2 blokų (2400 megavatų) branduolinė jėgainė Baltarusijoje, netoli Mikailiškių (Šulninkų kaime), Astravo rajone, 20 km iki Lietuvos sienos. Kartu su infrastruktūra kainuos daugiau kaip 9 mlrd. JAV dolerių. Astravo AE statybą finansuoja Rusija. Elektrinėje veiks naujos kartos rusiški reaktoriai VVER-1200 (panašios konstrukcijos reaktoriai nuo 2007 metų veikia vienoje Kinijos atominių elektrinių).

 Istorija 
Buvo teigiama, kad jau 2009 m. sausio 21 d. bus pradėta statyti gyvenamuosius namus, skirtus elektrinės statytojams.

2011 m. spalio mėn. sutartį dėl statybos sudarė Rusijos valstybinei bendrovei „Rosatom“ priklausanti uždaroji akcinė bendrovė „Atomstrojeksport“ ir Baltarusijos valstybės įmonė „Atominės elektrinės statybos direkcija“.Pasirašė sutartį dėl Astravo AE statybų

2016 m. gruodžio 28 dieną į Astravą atvežtas reaktoriaus korpusas.Savickas, E. (2019). Monstras šalia mūsų. Astravo AE gimimo istorija. Nuoroda tikrinta from Delfi.lt: https://www.delfi.lt/multimedija/astravas-monstras-salia-musu/monstras-salia-musu-astravo-ae-gimimo-istorija.d?id=75121538

Astravo rajono gyventojai sukūrė regioninę visuomeninę iniciatyvą „Astravo elektrinė – tai nusikaltimas“. Koordinatorius yra buvęs geografijos mokytojas Nikolajus Ulasevičius, gyvenantis Astravo rajone. Spalio 6 d. įteikė skundą Baltarusijos Aukščiausiajam Teismui dėl to, kad 2011 m. rugsėjo 15 dieną paskelbtas prezidento dekretas „Dėl atominės elektrinės dislokavimo ir projektavimo Baltarusijoje“ neatitinka Baltarusijos Konstitucijos, kurioje tvirtinama, kad Baltarusijos teritorija yra nebranduolinė zona.Dėl Astravo AE buvęs mokytojas padavė A. Lukašenką į teismą 

2019 m. vasario 7 d. Jungtinių Tautų Poveikio aplinkai įvertinimo tarpvalstybiniame kontekste konvencijos narės nusprendė, kad Baltarusija pažeidė šios konvencijos sutarties punktus.Belarus picked site for Ostravyets NPP in violation of convention – Espo

2020 m. lapkričio 3 d. pirmajame bloke buvo pradėta tiekti elektra, o lapkričio 7 d. blokas prijungtas prie šalies elektros tinklų.Belarus' erstes AKW geht ans Netz Дорого и бесполезно? Лукашенко запустил БелАЭС и назвал Беларусь ядерной державой

2020 m. lapkričio 8 d. sustabdytas Astravo AE pirmas blokas, nes elektrinėje sprogo keli įtampos transformatoriai. Pirmas blokas darbą vėl atnaujino lapkričio 19 d.

2020 m. gruodžio 3 d. elektrinės pirmo bloko veikla vėl buvo sustabdyta, galimai dėl apgadintos avarinio aušinimo sistemos cisternos. Reaktorius į energetikos sistemą buvo įjungtas gruodžio 21 d.

2021 m. liepos 12 d. suveikus automatinei apsaugos sistemai, Astravo AE pirmas energijos blokas išjungtas.

2021 metų gruodį tiriamieji žurnalistai, remdamiesi „CyberPartisans“, paskelbė gavę dokumentus, kuriuose nustatyta 18 tūkst. pirmojo jėgos agregato trūkumų.

 Reaktoriai 
 Reaktorius  Tipas Galia Statybų pradžia  Numatoma veiklos pradžia  Pastabos Belarusian 1  VVER-1200  1194 MW  2013 m. lapkričio 8 d.  2021 m. http://news.tut.by/economics/520220.html  Belarusian 2  VVER-1200  1194 MW  2014 m. balandžio 27 d.  2022 m. First concrete for second Belarus unit

 Šaltiniai 

Kategorija:Baltarusijos įmonės
Kategorija:Astravo rajonas
Kategorija:Branduolinės jėgainės
Kategorija:Baltarusijos jėgainės